Advokat til VG: Sikker på at han blir renvasket
Andersen døde selv i brannen, og saken ble henlagt. Da etterforskningen var over, slo politiet i Oslo fast at ingen andre enn dansken kunne mistenkes for å ha tent på fergen i april 1990, og tatt livet av 159 mennesker. Mandag sa Hans Sverre Sjøvold, politimester i Oslo, at han vil sette ned en gruppe som skal undersøke saken på nytt. De skal samarbeide med Kripos og Økokrim. Dette betyr mye for enken til 37-åringen, ifølge hennes advokat. - Hun har ment det i samfulle år at hennes mann har vært uskyldig utpekt for dette. Ikke desto mindre har hun levd med konsekvensene av at man utpekte ham som den eneste mulige mistenkte bak dette. Det har påvirket henne alvorlig og også hennes sønn, som har fått tilrop etter seg om om at «din far dreper små barn» også videre. Dette er en en slik undersøkelse vil bety svært, svært mye for henne, det er ingen tvil, sier Erling Hansen, Jette Andersens advokat. - Basert på de undersøkelsene Stiftelsen har gjort, så er vi overbevist om at han blir renvasket Danske Erik Mørk Andersen var tidligere dømt for fem branner, og politiet mente modusen på disse brannene var lik den på «Scandinavian Star». Politiet konkluderte med at det var flere indisier som pekte i retning av at han startet brannen før han gikk og la seg. BAKGRUNN:De uløste gåtene etter «Scandinavian Star» Advokaten var mandag invitert i møte med politimester Sjøvold sammen med Stiftelsen etterforskning av mordbrannen Scandinavian Star, som på eget initiativ har gått gjennom det som skjedde på fergen. I april slo Stiftelsens eksperter fast at etterforskningen ikke var god nok i 1990, og at den antatte brannstifteren var død et helt døgn før siste brann. De har flere ganger bedt om at saken skal gjenopptas, både i Norge og i Danmark, men fått avslag frem til nå.- Vi har satt ned en arbeidsgruppe bestående av dyktige etterforskere fra Oslo politidistrikt, Kripos og Økokrim. Arbeidet vil pågå frem mot nyttår, og så vil de komme med en tilråding om det bør åpnes ny etterforskning i saken, sier politimester Hans Sverre Sjøvold til VG. - Er dette en erkjennelse av at etterforskningen for 23 år siden ikke var god nok? - Det er i hvert fall en erkjennelse av at det har kommet opp så mange spekulasjoner om faktum i saken at jeg synes det er høyst rimelig å ta en ny gjennomgang.Terje Bergsvåg har vært aktiv i Stiftelsen som var i møte med politiet i dag. Han er fornøyd med avgjørelsen. - Hva tenker du om at det måtte ta 23 år før politiet så på saken på nytt? - Det er tragisk, men det er mange grunner til det.Tidligere brannmester Thor Kristiansen var også med Stiftelsen i møtet. Han var selv på «Scandinavian Star» natten det brant. - Da jeg var der nede i 1990 så visste jeg at brannene var påsatt, men jetg visste ikke hvem som hadde gjort det, og jeg hadde mer enn nok med å fordøye de synsinntrykkene jeg fikk. Først i etterkant begynner du å analysere og tenke over det, og da skjønner du at det må ha vært ting som må ha vært planlagt over tid, for en mann kan ikke ha gjort dette alene, det er ikke mulig.
Erik Mørk Andersen (37) var den eneste som ble mistenkt for brannene på «Scandinavian Star». Nå skal politiet gå gjennom saken på nytt.